**LĒMUMS**

Liepājā

|  |  |
| --- | --- |
| 2023. gada 24. augustā |  Nr.290/9(prot. Nr.9, 26.§) |

Par nekustamo īpašumu

Dorupes ielā 34-65, Liepājā

Ar Kurzemes apgabaltiesas iecirkņa Nr.5 zvērinātās tiesu izpildītājas Agneses Biķes 2023. gada 9. augusta vēstuli Nr.15997/005/2023-NOS Liepājas valstspilsētas pašvaldība (turpmāk – Pašvaldība) informēta par to, ka saskaņā ar zvērināta notāra Jevgenijas Jaunģelžes 2023. gada 11. aprīļa aktu (reģistra Nr.1555) nekustamais īpašums Dorupes ielā 34-65, Liepājā, ar kadastra Nr.1700 900 2680 (turpmāk – Nekustamais īpašums) atzīts par bezmantinieka mantu. Zvērinātā tiesu izpildītāja Agnese Biķe lūdz paziņot par Nekustamā īpašuma pārņemšanu Pašvaldības valdījumā.

Nekustamais īpašums sastāv no dzīvokļa īpašuma ar kopējo platību 54 kv.m un 54/4430 domājamām daļām no daudzdzīvokļu dzīvojamās mājas. Dzīvokļa īpašums atrodas piecstāvu mājas 4. stāvā.

Pašvaldību likuma 4. panta pirmās daļas 10. punkts noteic, ka pašvaldības autonomā funkcija ir sniegt iedzīvotājiem palīdzību mājokļu jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu. Savukārt Pašvaldību likuma 73. panta piektā daļa noteic, ka Pašvaldībai piekrīt dzīvojamā māja, dzīvokļa īpašums vai to domājamās daļas atbilstoši Civillikuma 416. pantā noteiktajam kā bezmantinieka manta vai atbilstoši Civillikuma 930. pantā noteiktajam kā bezīpašnieka lieta.

Konkrētais dzīvokļa īpašums ir nepieciešams pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Pamatojoties uz Pašvaldību likuma 10. panta pirmās daļas 16. punktu, 73. panta piekto daļu, Civillikuma 416. panta pirmo daļu un izskatot Liepājas valstspilsētas pašvaldības domes pastāvīgās Finanšu komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Piekrist pārņemt Liepājas valstspilsētas pašvaldības īpašumā dzīvokļa īpašumu Nr.65 dzīvojamā mājā Dorupes ielā 34, Liepājā (kadastra Nr.1700 900 2680) pašvaldības autonomās funkcijas veikšanai – sniegt iedzīvotājiem palīdzību dzīvokļa jautājumu risināšanā.

2. Liepājas pilsētas pašvaldības iestādei "Nekustamā īpašuma pārvalde" pēc lēmuma 1. punktā minētā īpašuma pārņemšanas organizēt nekustamā īpašuma reģistrēšanu zemesgrāmatā uz Liepājas valstspilsētas pašvaldības vārda.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas pašvaldības administrācijas Finanšu pārvaldes Nodokļu administrēšanas daļai, Izpilddirektora birojam, Nekustamā īpašuma pārvaldei, SIA "LIEPĀJAS NAMU APSAIMNIEKOTĀJS", zvērinātai tiesu izpildītājai Agnesei Biķei |